**Univerzita sv. Cyrila a Metoda v Trnave**

**Nám. J. Herdu 2, 917 01 Trnava**

**Univerzita tretieho veku**

V rámci celoživotného záujmového vzdelávania občanov organizuje UCM v Trnave pre absolventov stredných a vysokých škôl záujmové vzdelávanie dospelých a seniorov v rámci univerzity tretieho veku. Vzdelávanie je určené populácii, ktorá má záujem rozšíriť si a doplniť si poznanie alebo osvojiť si praktické zručnosti, a ktorá dosiahla vek 45 rokov.

Štúdium bude organizované v zmysle zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade so zákonom č. 568/2009 Z. z. o celoživotnom vzdelávaní a o zmene a doplnení niektorých zákonov v znení neskorších predpisov. Štúdium je trojročné – šesťsemestrálne. Realizuje sa formou sústredení dvakrát do mesiaca. Vzdelávanie sa v danom vzdelávacom programe otvára za predpokladu  dostatočného počtu uchádzačov. Vzdelávanie končí obhajobou záverečnej práce alebo záverečnou skúškou. Po ukončení štúdia vydá Univerzita sv. Cyrila a Metoda v Trnave absolventovi osvedčenie o ukončení záujmového štúdia na Univerzite tretieho veku UCM v Trnave s uvedením študijného odboru.

####  Podmienky prijatia

* Minimálny vek 45 rokov, invalidní dôchodcovia bez rozdielu veku
* Minimálne stredoškolské vzdelanies maturitou
* Podanie prihlášky **(do 30. septembra 2021)** s uvedením týchto údajov: meno, priezvisko, dátum narodenia, miesto narodenia, bydlisko (prihlášku nájdete aj na webovej stránke)
* Fotokópie maturitného vysvedčenia, resp. diplomu o ukončení vysokej školy ako príloha k prihláške
* Začiatok akademického roku – **25.** **október 2021 (prednášky budú 2x mesačne od 14.30 hod. do 16.30 hod. v budove na Fakulte sociálnych vied, Bučianska 4/A, Trnava)**
* Uhradenie poplatku za štúdium najneskôr **30. septembra 2021**:
* dôchodcovia (aj invalidní) - **40,00 €** za celý akademický rok
* ostatní - **50,00 €** za celý akademický rok

|  |  |
| --- | --- |
|  Platba na: |  **Banka:** Štátna pokladnica **IBAN:** SK59 8180 0000 0070 0007 1919**SWIFT:** SPSRSKBAXXX **Variabilný symbol:** 52107**Konštantný symbol:** 0308**Špecifický symbol:**  rodné číslo uchádzača bez lomky |
|  |  |

***Garantka Univerzity tretieho veku:*** doc. PhDr. Mgr. Oľga Bočáková, PhD.

***Koordinátor za UCM v Trnave:*** PhDr. Michal Lukáč, PhD.

 prof. Ing. Roman Boča, DrSc.

 rektor

V Trnave 11. mája 2021

**Ponuka dlhodobého kurzu v rozsahu troch akademických rokov**

Univerzita sv. Cyrila a Metoda v Trnave

**BEZPEČNOSŤ A SOCIÁLNA OCHRANA SENIOROV**

1. ročník – zimný semester: *Seniori v kontexte starnutia a staroby*

1. ročník – letný semester: *Sociálno-patologické javy u seniorov*

2. ročník – zimný semester: *Seniori a ich bezpečnosť*

2. ročník – letný semester: *Finančná gramotnosť a seniori*

3. ročník – zimný semester: *Seniori a zdravie, zdravotná starostlivosť o seniorov*

3. ročník – letný semester: *Sociálna ochrana, sociálna starostlivosť o seniorov*

**Pokyny pre študujúcich v akademickom roku 2021/2022**

Slávnostné otvorenie akademického roka a imatrikulácia poslucháčov prvého roka štúdia Univerzity tretieho veku UCM v Trnave sa uskutoční dňa **11. októbra 2021 o 14.00 hod.** v aule UCM v Trnave (Bučianska ul., Trnava).

Zápis študentov sa uskutoční v aule UCM, dňa **11. októbra 2021 o 12.30 hod.** Študenti zapísaní do 1. roka štúdia: predložia pri zápise maturitné vysvedčenie alebo študenti VŠ občiansky preukaz.

Študenti prvého roka štúdia sa zúčastňujú výučby podľa študijného plánu v súlade s harmonogramom štúdia, ktorý dostanú pri zápise.

V prípade otázok kontaktujte referentku Organizačného oddelenia UCM v Trnave.

**Vladimíra Mikulková**

Kancelária: 110b (Nám. J. Herdu 2, 917 01 Trnava)

Telefón: 033 5565 117

E-mail: vladimira.mikulkova(zav.)ucm.sk